ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0527/98 υποβολή: Iρigo Mιndez de Vigo (PPE) προς την Επιτροπή (2 Μαρτίου 1998)

Θέμα: Εκλογές για το Ευρωπαϊκό Κοινοβούλιο

Λαμβάνοντας υπόψη ότι το άρθρο 8 Β της Συνθήκης του Μάαστριχτ, σχετικά με την ιθαγένεια της Ένωσης, αναφέρει ότι «κάθε πολίτης της Ένωσης που κατοικεί σε κράτος μέλος του οποίου δεν είναι υπήκοος έχει το δικαίωμα του εκλέγειν και εκλέγεσθαι στις εκλογές του Ευρωπαϊκού Κοινοβουλίου στο κράτος μέλος της κατοικίας του, υπό τους ίδιους όρους με τους υπηκόους του εν λόγω κράτους».

Όσον αφορά τις προσεχείς εκλογές για το Ευρωπαϊκό Κοινοβούλιο, οι οποίες θα διεξαχθούν τον Οκτώβριο του 1999, υπάρχει κάποιο κράτος μέλος του οποίου οι κάτοικοι που είναι υπήκοοι άλλου κράτους μέλους δεν θα μπορέσουν να ασκήσουν το εκλογικό τους δικαίωμα;

Κοινή απάντηση του κ. Monti εξ ονόματος της Επιτροπής στις γραπτές ερωτήσεις E-0525/98 και E-0527/98 (7 Απριλίου 1998)

Η οδηγία 93/109/ΕΚ της 6ης Δεκεμβρίου 1993 μεταφέρθηκε στη νομοθεσία όλων των κρατών μελών και εφαρμόσθηκε ήδη κατά τις εκλογές του Ιουνίου του 1994. Η Σουηδία, η Αυστρία και η Φινλανδία την εφάρμοσαν κατά τις πρώτες εκλογές που διενεργήθηκαν στην επικράτειά τους το 1995 και 1996.

Το Αξιότιμο Μέλος του Κοινοβουλίου παραπέμπεται στην έκθεση της Επιτροπής της 7ης Ιανουαρίου 1998 προς το Ευρωπαϊκό Κοινοβούλιο και το Συμβούλιο για την εφαρμογή της οδηγίας σχετικά με το δικαίωμα του εκλέγειν και του εκλέγεσθαι κατά τις εκλογές του Ευρωπαϊκού Κοινοβουλίου των πολιτών της Ένωσης που κατοικούν σε ένα κράτος μέλος του οποίου δεν είναι υπήκοοι ((doc.COM (97) 731 τελικό )).
ΓΡΑΠΤΗ ΕΡΩΤΗΣΗ E-0158/98 υποβολή: Mihail Papayannakis (GUE/NGL) προς την Επιτροπή (2 Φεβρουαρίου 1998)

Θέμα: Παραγωγή ελαιολάδου

Επειδή οι πληροφορίες των ελληνικών αρχών δεν είναι σαφείς, θα μπορούσε η Επιτροπή να με πληροφορήσει σχετικά με την παραγωγή ελαιολάδου στην Ελλάδα και τα άλλα κράτη μέλη;

Απάντηση του κ. Fischler εξ ονόματος της Επιτροπής (4 Μαρτίου 1998)

Οι εκτιμήσεις παραγωγής ελαιόλαδου που παρασχέθηκαν από τα κράτη μέλη αμφισβητούνται και η Επιτροπή ζήτησε από το Ελεγκτικό Συνέδριο να εξετάσει το θέμα. Σύμφωνα με τα κράτη μέλη, η παραγωγή που αποτέλεσε αντικείμενο δικαιώματος στην ενίσχυση παρουσιάζεται στον παρακάτω πίνακα.

Η ποσότητα για την οποία χορηγείται ενίσχυση στους παραγωγούς των οποίων η μέση παραγωγή ελαιολάδου ανά περίοδο εμπορίας είναι μικρότερη από 500 χγρ. υπολογίζεται κατ'αποκοπή και με βάση τον αριθμό των δένδρων και της μέσης απόδοσης της περιοχής παραγωγής του κατά τη διάρκεια των τεσσάρων τελευταίων περιόδων εμπορίας.

(Τόννοι)

>TABLE>
ΓΡΑΠΤΗ ΕΡΩΤΗΣΗ E-0602/98 υποβολή: Arthur Newens (PSE) προς την Επιτροπή (4 Μαρτίου 1998)

Θέμα: Σύγκριση κρατικών συντάξεων στις χώρες της Ευρωπαοκής Ένωσης

Σε συνέχεια της απάντησης της Επιτροπής στις γραπτές ερωτήσεις αριθ. 2620/88 ((ΕΕ C 262 της 16.10.1989, σελ. 58. )) και 792/92 ((ΕΕ C 16 της 21.01.1993, σελ. 5. )) όσον αφορά τη σχετική αξία των κρατικών συντάξεων στα κράτη μέλη της Ευρωπαϊκής Ένωσης, προτίθεται η Επιτροπή να παρουσιάσει τώρα όσο το δυνατόν πιο πρόσφατα στοιχεία για την περίπτωση άγαμου(ης) δικαιούχου που φτάνει στη νόμιμη ηλικία συνταξιοδότησης μετά από πλήρη ασφαλιστική σταδιοδρομία;

Απάντηση του κ. de Silguy εξ ονόματος της Επιτροπής (20 Απριλίου 1998)

Η Επιτροπή στέλνει απ'ευθείας στο εντιμότατο Μέλος και στη γραμματεία του Κοινοβουλίου τις πρώτες εκτιμήσεις στα πλαίσια μιας μελέτης της Eurostat για την ενημέρωση της έκδοσης «Old age replacement rates - volume 1» (συντελεστές αντικατάστασης συντάξεων γήρατος - τόμος 1) που δημοσιεύτηκε για πρώτη φορά το 1990. Η πλήρης μεθοδολογία και οι τελικές εκτιμήσεις για τα οκτώ κράτη μέλη που καλύπτονται θα δημοσιευθούν τον Ιούνιο 1998.
ΓΡΑΠΤΗ ΕΡΩΤΗΣΗ E-0859/98 υποβολή: Ursula Schleicher (PPE) προς το Συμβούλιο (31 Μαρτίου 1998)

Θέμα: Συνέπειες της απαγόρευσης της διαφήμισης προοόντων καπνού

Κατά γενική αναγνώριση η οδηγία επιδιώκει σπουδαίο στόχο της πολιτικής στον τομέα της υγείας.

1. Γιατί όμως δεν λαμβάνεται ως νομική βάση το άρθρο 129 της Συνθήκης ΕΚ;

2. Γιατί οι αιτιολογικές σκέψεις στην Κοινή Θέση στοχεύουν πολύ λιγότερο παρότι η πρόταση της Επιτροπής στην προστασία της υγείας;

Κοινή απάντηση στις γραπτές ερωτήσεις E-0856/98, Ε-0857/98, Ε-0858/98, Ε-0859/98, Ε-0860/98, Ε-0861/98, και Ε-0862/98 (13/14 Ιουλίου 1998)

'Οπως γνωρίζει το αξιότιμο μέλος του Κοινοβουλίου, το Ευρωπαϊκό Κοινοβούλιο, μετά από διεξοδική συζήτηση, ενέκρινε στις 13 Μαΐου 1998, σε δεύτερη ανάγνωση, την κοινή θέση του Συμβουλίου σχετικά με την οδηγία του Ευρωπαϊκού Κοινοβουλίου και του Συμβουλίου όσον αφορά την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τη διαφήμιση και τη χορηγία υπέρ των προϊόντων καπνού, χωρίς να επιφέρει τροποποιήσεις. Κατόπιν τούτου, το Συμβούλιο εξέδωσε τη σχετική οδηγία κατά τη σύνοδό του της 22ας Ιουνίου 1998 ((Θα προσαρμοσθεί όταν εκδοθεί τυπικά η οδηγία. )).

Ειδικότερα, όσον αφορά τα ζητήματα που έθιξε το αξιότιμο μέλος του Κοινοβουλίου, σημειωτέον ότι το Συμβούλιο, κατά τις συζητήσεις του σχετικά με την πρόταση της Επιτροπής, επεδίωξε ιδιαιτέρως να καταλήξει σε κείμενο το οποίο θα λαμβάνει υπόψη τόσο την αποτελεσματική λειτουργία της εσωτερικής αγοράς όσο και τις απαιτήσεις για τη διασφάλιση υψηλού επιπέδου προστασίας της υγείας.

Οι αιτιολογίες οι οποίες κυριάρχησαν κατά τις εργασίες του Συμβουλίου σχετικά με την εν λόγω πρόταση οδηγίας επεξηγήθηκαν λεπτομερώς στις παραγράφους του αιτιολογικού και στην αιτιολογική έκθεση που διαβιβάσθηκαν στο Ευρωπαϊκό Κοινοβούλιο πριν από τη δεύτερη ανάγνωση. Εναπόκειται στα κράτη μέλη να θεσπίσουν τις κατάλληλες διατάξεις για την εφαρμογή της οδηγίας προκειμένου να επιτευχθούν οι επιδιωκόμενοι στόχοι.

Το Συμβούλιο υπενθυμίζει στο αξιότιμο μέλος του Κοινοβουλίου ότι εναπόκειται στην Επιτροπή να μεριμνήσει για την εφαρμογή των διατάξεων που έχουν θεσπισθεί από τα θεσμικά όργανα δυνάμει της Συνθήκης και ότι το Δικαστήριο είναι αρμόδιο για την ερμηνεία τους και για τη διασφάλιση της συμφωνίας τους με τη Συνθήκη.
ΓΡΑΠΤΗ ΕΡΩΤΗΣΗ E-0603/98 υποβολή: Bartho Pronk (PPE) προς την Επιτροπή (4 Μαρτίου 1998)

Θέμα: Κοινωνικοπολιτική κατάρτιση των ενηλίκων και η σημασία της στο πλαίσιο της πολιτικής επιμόρφωσης της Επιτροπής

Θεωρεί η Επιτροπή ότι η κοινωνικοπολιτική επιμόρφωση των ενηλίκων αποτελεί θεμέλιο της συνοχής της ΕΕ και εάν ναι, πώς προτίθεται να λάβει υπόψη αυτό το γεγονός στο πρόγραμμά της;

Αληθεύει ότι δεν υπάρχει θέση του προϋπολογισμού ειδικά αφιερωμένη για την επιμόρφωση των ενηλίκων;

Αληθεύει ότι η Επιτροπή δεν ενισχύει τα κοινωνικοπολιτικά θέματα παρά μόνον εάν είναι επίκαιρου ενδιαφέροντος (π.χ. Ευρώ), αλλά δεν δίδει στις ΜΚΟ καμία χρηματοδότηση για θέματα που επιλέγουν αυτές;

Πού υπάρχουν δυνατότητες χρηματοδότησης των προγραμμάτων επιμόρφωσης για ηθικά θέματα και προβλήματα ή μεθοδολογικές πτυχές της κοινωνικοπολιτικής επιμόρφωσης των ενηλίκων που πραγματοποιείται από τις ΜΚΟ;

Προτίθεται η Επιτροπή να αναγνωρίσει και να ενισχύσει την κοινωνικοπολιτική επιμόρφωση των ενηλίκων, ως ειδικό ανεξάρτητο τομέα της πανεπιστημιακής, επαγγελματικής ή σχολικής εκπαίδευσης;

Απάντηση της κας Cresson εξ ονόματος της Επιτροπής (8 Απριλίου 1998)

Η Επιτροπή αποδίδει μεγάλη σημασία στην ανάπτυξη της επιμόρφωσης των ενηλίκων. Το πρόγραμμα ΣΩΚΡΑΤΗΣ έχει στόχο τη βελτίωση της ευρωπαϊκής συνεργασίας στον τομέα της επιμόρφωσης ενηλίκων για την προώθηση μεταξύ των ενηλίκων της ιδιότητας του ευρωπαίου πολίτη, της κοινωνικής ένταξης και της γνωριμίας τους με τους πολιτισμούς των κρατών μελών. Δεν υπάρχει κονδύλι ad hoc στον προϋπολογισμό για τη δράση «επιφόρφωση ενηλίκων». Ο προϋπολογισμός της περιλαμβάνεται στον προϋπολογισμό του προγράμματος ΣΩΚΡΑΤΗΣ (δράση 3.5.A).

Η Επιτροπή υποδεικνύει στον ετήσιο οδηγό για τους υποψηφίους τις δραστηριότητες που προτίθεται να υποστηρίξει κατά προτεραιότητα στον τομέα της επιφόρφωσης ενηλίκων, στις οποίες περιλαμβάνονται επίσης η ισότητα ευκαιριών, οι δυνατότητες πρόσβασης των ατόμων με ειδικές ανάγκες και η προτίμηση για τις αγροτικές και τις μειονεκτούσες περιοχές. Τα χρηματοδοτούμενα προγράμματα τίθενται σε εφαρμογή κατά κύριο λόγο χάρη στην πρωτοβουλία μη κυβερνητικών ενώσεων και οργανισμών και αφορούν κυρίως την ένταξη των μειονεκτουσών ομάδων (μετανάστες, άτομα με ειδικές ανάγκες, αναλφάβητοι, άνεργοι), την ιδιότητα του ευρωπαίου πολίτη και τη συνεργασία στην επιφόρφωση ενηλίκων (σύγκριση συστημάτων, ανταλλαγή ορθών πρακτικών).

Η Επιτροπή γνωρίζει πολύ καλά ότι σε μια κοινωνία σε πλήρη εξέλιξη από οικονομική, κοινωνική, πολιτισμική, επιστημονική και τεχνολογική άποψη είναι απαραίτητη η εξασφάλιση της δυνατότητας διαρκούς επιμόρφωσης για κάθε πολίτη. Στο προσεχές πρόγραμμα ΣΩΚΡΑΤΗΣ ο στόχος αυτός θα αποτελεί προτεραιότητα.
ΓΡΑΠΤΗ ΕΡΩΤΗΣΗ E-0878/98 υποβολή: Per Gahrton (V) προς την Επιτροπή (26 Μαρτίου 1998)

Θέμα: Οι σπόροι που χρησιμοποιούνται από ερασιτέχνες κηπουρούς στη Σουηδία

Μετά την ένταξη της Σουηδίας στην Ευρωπαϊκή Ένωση, οι σουηδικές αρχές που ασχολούνται με τον έλεγχο των σπόρων (Statens Utsδdeskontroll) απέστειλαν επιστολές, εφιστώντας την προσοχή στις κοινοτικές διατάξεις, στους σουηδούς πωλητές σπόρων απειλώντας τους με μήνυση στην περίπτωση που δεν σταματήσουν την πώληση σπόρων οι οποίοι σύμφωνα με την άποψη των αρχών απαγορεύονται από την κοινοτική νομοθεσία, όπως για παράδειγμα Easter Egg (ραπανάκια), Buttercup (κολοκύθια), Early Cascade f1 (ντομάτες) και Fleurio (σέσκλα).

Θεωρεί η Επιτροπή σωστό να αποφασίζει η ΕΕ για το ποιούς σπόρους θα μπορούν να χρησιμοποιούν οι ερασιτέχνες κηπουροί στη Σουηδία; Είναι συμβατό το γεγονός αυτό με την αρχή της επικουρικότητας; Θεωρεί η Επιτροπή ότι οι σουηδικές αρχές εφαρμόζουν σωστά τις κοινοτικές διατάξεις; Προτίθεται η Επιτροπή να προβεί σε τροποποίηση των κανόνων ή τουλάχιστον να επιτρέψει στη Σουηδία την κυκλοφορία στην αγορά σπόρων που θεωρούνται κατάλληλοι για τις βιολογικές, οικολογικές και μετεωρολογικές συνθήκες της χώρας;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0851/98 και E-0878/98 (24 Aprilνoy 1998)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην προφορική ερώτηση Η-246/98 του κ. Lindqvist κατά την ώρα των ερωτήσεων της συνόδου του Μαρτίου 1998 ((Συζητήσεις του Κοινοβουλίου (Μαρτίου 1998). )) του Κοινοβουλίου.
ΓΡΑΠΤΗ ΕΡΩΤΗΣΗ E-0431/98 υποβολή: Leonie van Bladel (UPE) προς την Επιτροπή (24 Φεβρουαρίου 1998)

Θέμα: Μη χορήγηση της σλοβενικής υπηκοότητας σε 70.000 κατοίκους

Σύμφωνα με τη σλοβενική οργάνωση για την προστασία των ανθρωπίνων δικαιωμάτων «Παρακολούθηση της Σύμβασης του Ελσίνκι για τη Σλοβενία» 70.000 περίπου μη σλοβένιοι κάτοικοι της Δημοκρατίας της Σλοβενίας, οι οποίοι κατοικούσαν εκεί ήδη πριν από τη διάλυση της πρώην Γιουγκοσλαβίας το 1991, εξακολουθούν να στερούνται της σλοβενικής υπηκοότητας. Σύμφωνα με την οργάνωση, η οποία σε ορισμένες περιπτώσεις ομιλεί ακόμα και για «διοικητική εθνοτική κάθαρση», 7 με 10 χιλιάδες από αυτούς τους 70.000 κατοίκους είναι παιδιά που προέρχονται από μικτούς γάμους, δηλαδή παιδιά με ένα μόνον μη σλοβένο γονέα.

Δεν νομίζει η Επιτροπή ότι αποτελεί παραβίαση των ανθρωπίνων δικαιωμάτων η μη χορήγηση της υπηκοότητας σε άτομα τα οποία, σύμφωνα με τη σλοβενική νομοθεσία, έχουν το σχετικό δικαίωμα, εφόσον κατοικούσαν στη χώρα πριν από το 1991;

Είναι διατεθειμένη η Επιτροπή να ζητήσει σχετικές διευκρινίσεις από τη σλοβενική κυβέρνηση και να την πιέσει για μια ταχεία ρύθμιση του εν λόγω θέματος;

Απάντηση του κ. Van den Broek εξ ονόματος της Επιτροπής (3 Απριλίου 1998)

Σύμφωνα με τις τρέχουσες εκτιμήσεις του Ύπατου Αρμοστή των Ηνωμένων Εθνών για τους πρόσφυγες (UNHCR) υπάρχουν περίπου 5.000 έως 10.000 άτομα άνευ υπηκοότητας στη Σλοβενία, τα οποία για ποικίλους λόγους δεν ζήτησαν τη σλοβενική υπηκοότητα ούτε την αναγνώριση της ιδιότητας του πρόσφυγα εντός της προθεσμίας την οποία όρισε η σλοβενική κυβέρνηση μετά την ανεξαρτησία και η οποία έληξε στις 31 Δεκεμβρίου 1991.

Οι σλοβενικές αρχές ανέλαβαν την υποχρέωση να λάβουν μέτρα για τη διευθέτηση του θέματος. Προς το παρόν, ο υπουργός εσωτερικών της Σλοβενίας εφαρμόζει, σε συνεργασία με την UNHCR, ειδικό πρόγραμμα για τον ακριβέστερο προσδιορισμό του αριθμού των ατόμων άνευ υπηκοότητας που ζουν στη Σλοβενία.

Η Επιτροπή και η UNHCR εξακολουθούν να παρακολουθούν το θέμα στενά και έχουν εκφράσει στην κυβέρνηση τη σημασία που αποδίδουν στην κατά το δυνατό ταχύτερη επίλυσή του.
ΓΡΑΠΤΗ ΕΡΩΤΗΣΗ E-0581/98 υποβολή: Jan Mulder (ELDR) προς την Επιτροπή (4 Μαρτίου 1998)

Θέμα: Εφαρμογή της δημοσιονομικής θέσης Β2-5122

Μπορεί να αναφέρει η Επιτροπή ποιές ήταν οι οργανώσεις που ενισχύθηκαν από την εν λόγω δημοσιονομική θέση κατά το 1997 και τί ύψος είχε η ενίσχυση;

Μπορεί να αναφέρει η Επιτροπή σε πόσες περιπτώσεις κατά το 1997 εγκρίθηκαν οι αιτήσεις ενισχύσεως και σε πόσες περιπτώσεις απορρίφθηκαν;Ποιοί ήταν οι πλέον συνήθεις λόγοι για την απόρριψη;

Μπορεί να αναφέρει η Επιτροπή πόσος χρόνος απαιτείται κατά μέσον όρον μεταξύ της αιτήσεως για την χορήγηση χρημάτων και την ουσιαστική καταβολή τους; Φρονεί η Επιτροπή ότι το διάστημα αυτό είναι λογικό;

Συμμερίζεται η Επιτροπή την άποψη ότι η παροχή ευρύτερης ενημέρωσης προς τους δικαιούχους μπορεί να βελτιώσει την εφαρμογή αυτής της δημοσιονομικής θέσης; Με ποιόν τρόπο φρονεί η Επιτροπή ότι θα επιτευχθεί το αυτό;

Συμμερίζεται η Επιτροπή την άποψη ότι οι δικαιούχες οργανώσεις όσον αφορά την εν λόγω δημοσιονομική θέση πρέπει, προοδευτικώς, να καταστούν αυτοχρηματοδοτούμενες,Εάν ναι, με ποιόν τρόπο φρονεί η Επιτροπή ότι θα επιτευχθεί αυτό;

Απάντηση του κ. Fischler εξ ονόματος της Επιτροπής (29 Απριλίου 1998)

Ο κατάλογος που περιλαμβάνει τους δικαιούχους του κονδυλίου του προϋπολογισμού Β2-5122 απεστάλη απευθείας στον Αξιότιμο Βουλευτή και στη Γενική Γραμματεία του Κοινοβουλίου.

101 αιτήσεις έλαβαν θετική απάντηση 7 42 αιτήσεις έλαβαν αρνητική απάντηση. Οι αρνητικές απαντήσεις δικαιολογήθηκαν από το γεγονός ότι είτε ο αιτών δεν συμπεριλαμβανόταν μεταξύ των οργανισμών που αναφέρονται ονομαστικά στο σχόλιο της θέσης του προϋπολογισμού, είτε γιατί το υποβληθέν σχέδιο δεν ήταν σύμφωνο με τις προβλέψεις της θέσης του προϋπολογισμού ή δεν ανταποκρινόταν στους στόχους του κονδυλίου του προϋπολογισμού.

Η μέση προθεσμία χειρισμού ενός φακέλου ανέρχεται σε δύο έως τρεις μήνες. Η προθεσμία εξαρτάται από διάφορους παράγοντες: α) εάν ένα σχέδιο που υποβλήθηκε είναι πλήρες και συνοδεύεται από την αναγκαία δημοσιονομική τεκμηρίωση (σύμφωνα με τις οδηγίες) 7 β) εάν πρέπει να αποσταλούν οι οδηγίες στον αιτούνται και να αναμένεται η ορθή υποβολή του 7 γ) από την εσωτερική διαδικασία της Επιτροπής με τις απαιτήσεις της όσον αφορά τους δημοσιονομικούς ελέγχους πριν την αποστολή επιστολής για τη χορήγηση επιδότησης.

Για την βελτίωση της κατάστασης, η Επιτροπή συναντήθηκε με ορισμένους εν δυνάμει δικαιούχους στις αρχές του 1998 προκειμένου να τους εξηγήσει τις οδηγίες του 1998 καθώς και τις διαδικασίες. Οι άλλοι αιτούντες, λαμβάνουν επίσης τις οδηγίες πριν την υποβολή των σχεδίων τους,.

Δεδομένου ότι η δημόσια επιδότηση έχει συμπληρωματικό χαρακτήρα, η Επιτροπή αναμένει από κάθε εν δυνάμει δικαιούχο είτε να χρηματοδοτήσει ο ίδιος το κύριο μέρος της ενέργειάς του, είτε να βρει άλλους εταίρους για την συγχρηματοδότησή του. Έτσι, η Επιτροπή προτείνει στις οδηγίες για το 1998 τρία ποσοστά δυνατής συγχρηματοδότησης με βάση κριτήρια που λαμβάνουν υπόψη τόσο το συμφέρον αυτής της ίδιας της ενέργειας όσο και τις ικανότητες των οργανισμών από απόψεως ανθρώπινων και χρηματοδοτικών πόρων.
ΓΡΑΠΤΗ ΕΡΩΤΗΣΗ P-1110/98 υποβολή: Otto von Habsburg (PPE) προς το Συμβούλιο (31 Μαρτίου 1998)

Θέμα: Ακύρωση της επίσκεψης της Τρόικα στο Ζάγκρεμπ

Η επίσκεψη του Προέδρου του Συμβουλίου Εξωτερικών Υποθέσεων κ. Cook στο Ζάγκρεμπ, η οποία είχε προγραμματισθεί για τις 5 Μαρτίου 1998, ακυρώθηκε ξαφνικά. Η επίσκεψη ομάδας αξιωματούχων χαμηλότερου βαθμού, η οποία όπως ανακοινώθηκε θα αντικαθιστούσε την πρώτη, ακυρώθηκε επίσης, διότι ο Πρόεδρος Τούτσμαν, μετά την απροσδόκητη ακύρωση της επίσκεψης του Προέδρου του Συμβουλίου, δεν ήταν διατεθειμένος να δεχθεί την ομάδα που προτάθηκε, αν και είχε ορίσει προς το σκοπό αυτό ομάδα μελών της Κροατικής Κυβέρνησης ιδίου επιπέδου, συμπεριλαμβανομένου του Πρωθυπουργού και του Υπουργού Εξωτερικών.

Με ποιά αιτιολογία ακυρώθηκε η επίσκεψη του Προέδρου του Συμβουλίου στον αρχηγό κράτους μιας φιλικής κυβέρνησης;

Προτίθεται το Συμβούλιο να απομονώσει την Κροατία, τη στιγμή που πολλοί υπουργοί μεταβαίνουν στο Βελιγράδι για να επισκεφθούν τον Πρόεδρο Μιλόσεβιτς;

Πρόκειται για μια τακτική που σκοπό έχει να αναγκάσει την Κροατία, ένα παραδοσιακά δυτικό κράτος, να στραφεί προς τα Βαλκάνια, πράγμα το οποίο, όπως φαίνεται, αποτελεί σχέδιο ορισμένων ηγετικών στελεχών της Επιτροπής;

Απάντηση (6 Ιουλίου 1998)

Ο Πρόεδρος του Συμβουλίου αναγκάστηκε να ακυρώσει την προβλεφθείσα επίσκεψή του στο Ζάγκρεμπ την τελευταία στιγμή προκειμένου να ταξιδέψει στο Βελιγράδι για να παρουσιάσει στον Πρόεδρο Μιλόσεβιτς τη θέση της 'Ενωσης σχετικά με την κατάσταση στο Κόσοβο. Οι κρατικές αρχές ενημερώθηκαν πλήρως σχετικά με το λόγο της ακύρωσης.

Το Συμβούλιο θα επιθυμούσε να λάβει η Κροατία συγκεκριμένα μέτρα, ιδίως όσον αφορά την επιστροφή των προσφύγων, σύμφωνα με τις διεθνείς υποχρεώσεις που έχει αναλάβει.

Η θέση του Συμβουλίου σχετικά με τις Ευρωπαϊκές φιλοδοξίες της Κροατίας καθορίζεται βάσει της περιφερειακής προσέγγισης και της πολιτικής των προϋποθέσεων.
ΓΡΑΠΤΗ ΕΡΩΤΗΣΗ E-0945/98 υποβολή: Jesϊs Cabezσn Alonso (PSE) προς την Επιτροπή (30 Μαρτίου 1998)

Θέμα: Εξωτερικό χρέος της Νικαράγουα

Στον Προϋπολογισμό για το 1997 της Νικαράγουα, η εξυπηρέτηση του εξωτερικού χρέους έφθασε το 11,2% του ΑΕΠ, ενώ τα ποσά που εισεπράχθησαν απο την διεθνή συνεργασία έφθασαν το 8% του ΑΕΠ.

Η ετήσια επιβάρυνση, για την εξυπηρέτηση και εξόφληση του χρέους, αντιστοιχεί σε σημαντικό τμήμα του ποσού που εισπράττεται απο τις εξαγωγές, πράγμα που περιορίζει τις δυνατότητες ανάπτυξης της Νικαράγουα.

Το σημερινό υπόλοιπο του εξωτερικού χρέους ανέρχεται σε 6108,5 εκατομμύρια δολάρια, ενώ το 66,9% αντιστοιχεί στο διμερές χρέος.

Τί είδους συνεργασία προσφέρει η Επιτροπή για την ακύρωση του υπολοίπου και της εξυπηρέτησης του εξωτερικού χρέους της Νικαράγουα, η οποία να επιτρέπει να τεθούν οι βάσεις για την βιώσιμη ανάπτυξη της χώρας;

Απάντηση του κ.Marνn εξ ονόματος της Επιτροπής (21 Απριλίου 1998)

Η ίδια η Κοινότητα δεν έχει αρμοδιότητα σχετικά με το θέμα του χρέους στο οποίο αναφέρεται το αξιότιμο μέλος του Κοινοβουλίου. Η Επιτροπή δεν μπορεί συνεπώς να ενεργήσει απευθείας όσον αφορά τη διαγραφή του υπολοίπου και την εξυπηρέτηση του εξωτερικού χρέους της Νικαράγουας. Η Επιτροπή, ωστόσο, πιστεύει ότι η επιβάρυνση που υφίσταται η Νικαράγουα από το χρέος αποτελεί εξαιρετικά μεγάλο βάρος γι'αυτή την εξαιρετικά φτωχή χώρα της Κεντρικής Αμερικής.

Η Επιτροπή συμμερίζεται την άποψη του αξιότιμου μέλους του Κοινοβουλίου ότι τα ποσά σε συνάλλαγμα που είναι υποχρεωμένη να καταβάλλει ετησίως η Νικαράγουα προς εξυπηρέτηση του χρέους είναι εξαιρετικά υψηλά. Στο πλαίσιο αυτό, η σημαντική συνεργασία της Κοινότητας σε ποικίλους τομείς έχει χωρίς αμφιβολία μακροοικονομικές επιπτώσεις στο βαθμό που συμβάλλει στην εξισορρόπηση της συνολικής οικονομικής κατάστασης της χώρας.
ΓΡΑΠΤΗ ΕΡΩΤΗΣΗ E-0479/98 υποβολή: Richard Howitt (PSE) προς την Επιτροπή (27 Φεβρουαρίου 1998)

Θέμα: Κατευθύνσεις στο πλαίσιο των προγραμμάτων των Διαρθρωτικών Ταμείων, όπως συμφωνήθηκε κατά το άτυπο Συμβούλιο που πραγματοποιήθηκε στην Ιρλανδία στις 14 και 15 Νοεμβρίου 1996

Συμμερίζεται η Επιτροπή την άποψη σύμφωνα με την οποία η έγκριση των κατευθύνσεών της για τα προγράμματα των Διαρθρωτικών Ταμείων, που συμφωνήθηκε κατά το άτυπο Συμβούλιο στην Ιρλανδία στις 14 και 15 Νοεμβρίου 1996, (ή οι ανάλογές τους στο μέλλον) θα πρέπει να γίνει ταυτόχρονα με την τελική έγκριση των νέων κανονιστικών ρυθμίσεων των Διαρθρωτικών Ταμείων για την περίοδο 2000-2006, ούτως ώστε να αποφευχθούν περιττές προσπάθειες εκ μέρους των κρατών μελών όταν θα προετοιμάζουν τις προτάσεις τους και να μην υπάρξει ανάγκη για πολυδάπανες περαιτέρω τροποποιήσεις;

Απάντηση της κας Wulf-Mathies εξ ονόματος της Επιτροπής (6 Απριλίου 1998)

Οι νέες προτάσεις κανονισμών σχετικά με τα Διαρθρωτικά Ταμεία προβλέπουν, ειδικά, ότι η Επιτροπή πρέπει να συστήσει προτεραιότητες κοινοτικών κατευθυντήριων γραμμών για κάθε ένα από τους στόχους. Οι κατευθυντήριες γραμμές θα δημοσιευθούν πριν από την υποβολή των προγραμμάτων των κρατών μελών κατά τρόπο ώστε να αποφευχθούν περιττές προσπάθειες εκ μέρους αυτών καθώς και η ανάγκη για περαιτέρω τροποποιήσεις. Στόχο αποτελεί η έγκριση των κατευθυντήριων γραμμών συγχρόνως με την τελική έγκριση των νέων κανονισμών ή το ταχύτερο δυνατό μετά από την εν λόγω έγκριση.
ΓΡΑΠΤΗ ΕΡΩΤΗΣΗ E-0601/98 υποβολή: David Bowe (PSE) προς την Επιτροπή (4 Μαρτίου 1998)

Θέμα: Εφαρμογή της οδηγίας 91/156/ΕΟΚ από τα κράτη μέλη

Μπορεί η Επιτροπή να εξασφαλίσει κατάλογο των κρατών μελών που έχουν εφαρμόσει τις διατάξεις της οδηγίας 91/156/ΕΟΚ ((ΕΕ L 78 της 26.03.1991, σελ. 32. )), σύμφωνα με το άρθρο 2;

Απάντηση της κας Bjerregaard εξ ονόματος της Επιτροπής (22 Απριλίου 1998)

Η Επιτροπή θα επιθυμούσε να πληροφορήσει το Αξιότιμο Μέλος του Κοινοβουλίου ότι όλα τα κράτη μέλη εκτός της Ισπανίας έχουν εφαρμόσει τις διατάξεις της οδηγίας του Συμβουλίου 91/156/ΕΟΚ της 18ης Μαρτίου 1991 για την τροποποίηση της οδηγίας 75/442/ΕΟΚ σχετικά με τα απόβλητα ((EE L 78 της 26.3.1991. )).

Ο κατάλογος των εθνικών διατάξεων που έχουν κοινοποιηθεί εκ μέρους των κρατών μελών σχετικά με την οδηγία 91/156/ΕΟΚ για την τροποποίηση της οδηγίας 75/442/ΕΟΚ όσον αφορά τα απόβλητα ((EE L 194 της 25.7.1975. )) αποστέλλεται άμεσα στο Αξιότιμο Μέλος του Κοινοβουλίου και στη Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0928/98 υποβολή: Concepciσ Ferrer (PPE) προς την Επιτροπή (26 Μαρτίου 1998)

Θέμα: Ο ρόλος που διαδραματίζουν οι ΜΜΕ στην Ευρωπαοκή Ένωση

Η Ευρωπαϊκή Επιτροπή έχει αναγνωρίσει τον σημαντικό ρόλο των Μικρών και Μεσαίων Επιχειρήσεων στο πεδίο της δημιουργίας θέσεων εργασίας.

Η ετήσια έκθεση του Ελεγκτικού Συνεδρίου, του 1996, υπολογίζει σε 1 δισεκ. 200 εκατ. Ecu ετησίως τους πόρους που χορηγούνται για δράσεις υπέρ των ΜΜΕ στο πλαίσιο του ΕΤΠΑ. Το μεγάλο αυτό ποσόν επιβεβαιώνει τη σημασία των ΜΜΕ στην Ευρωπαϊκή Ένωση.

Εντούτοις, η Επιτροπή, παρότι αναγνωρίζει τη σημασία των ΜΜΕ, δεν περιέλαβε τους εκπροσώπους των επιχειρήσεων αυτών στις προπαρασκευαστικές εργασίες σχετικά τις κατευθυντήριες γραμμές στην προοπτική του Έκτακτου Ευρωπαϊκού Συμβουλίου για την απασχόληση.

Προτίθεται η Επιτροπή να επιτρέψει τη συμμετοχή και των εκπροσώπων των ΜΜΕ στον κοινωνικό διάλογο, προσδίδοντάς του έτσι μεγαλύτερο δυναμισμό, αλλά και με την επιδίωξη τα μέτρα που θα εγκριθούν τελικώς να είναι περισσότερο προσαρμοσμένα στην πραγματικότητα και στα συμφέροντα των πολιτών της Ευρωπαϊκής Ένωσης;

Απάντηση του κ. Παπουτσή εξ ονόματος της Επιτροπής (14 Μαΐου 1998)

Η σημασία των μικρομεσαίων επιχειρήσεων (ΜΜΕ) για την οικονομική ανάπτυξη και για την αύξηση της απασχόλησης επιβεβαιώθηκε εκ νέου από το Ευρωπαϊκό Συμβούλιο του Λουξεμβούργου. Στις οδηγίες για την απασχόληση τονίζεται η ανάγκη τόσο της βελτίωσης του επιχειρηματικού περιβάλλοντος υπέρ των ΜΜΕ, όσο και της συμμετοχής των κοινωνικών εταίρων στη διαδικασία εφαρμογής αυτών των οδηγιών.

Η Επιτροπή έχει επίγνωση της ανάγκης να συμμετάσχουν οι οργανισμοί των ΜΜΕ τόσο στη διαδικασία εφαρμογής των οδηγιών για την απασχόληση σε ευρωπαϊκό επίπεδο, όσο και στη διαπραγμάτευση των συμφωνιών κοινωνικού χαρακτήρα. Οι οργανισμοί των ΜΜΕ είναι μέλη συμβουλευτικών επιτροπών, η δε γνώμη τους ζητείται επίσημα υπόψη σχετικά με προτάσεις νομοθετικού χαρακτήρα σύμφωνα με το άρθρο 3 της συμφωνίας για την κοινωνική πολιτική που επισυνάπτεται στην Συνθήκη των ΕΚ.

Τέλος, η Επιτροπή άρχισε μια διαδικασία ευρύτατων διαβουλεύσεων σχετικά με τη βελτίωση του κοινωνικού διαλόγου σε ευρωπαϊκό επίπεδο, σύντομα δε, θα δημοσιεύσει μια ανακοίνωση, στην οποία θα αναφέρονται τρόποι για την επίτευξη αυτής της βελτίωσης.